
Uutisia  odotellessa 


Matti  Virtanen 


MTV:n  ufo-iltamat  9.  ja  10.  elokuuta  1992  herättivät  ansait¬ 
tua  huomiota.  Television  katsojille  esitettiin  kahtena  peräkkäi¬ 
senä  iltana  kaksi  lentäviä  lautasia  käsitellyttä  dokumenttfilmiä 
sekä  studiokeskustelu,  jossa  mielipiteitä  vaihtoi  kolme  ufo-alan 
asiantuntijaa. 

MTV:n  ansaitsema  ja  saama  huomio  oli  pääosin  kielteistä, 
koska  ohjelmapaketissa  ei  noudateltu  journalistista  tasapuoli¬ 
suutta:  äänessä  oli  vain  keskustelun  toinen  osapuoli,  se  joka 
pitää  tuntemattomia  lentäviä  esineitä  avaruusolentojen  kulku¬ 
välineinä. 

Televisionkatsojille  olisi  voinut  tarjota  toisenkin  mielipiteen, 
jota  useimat  skeptikot  edustavat:  että  suurin  osa  tunnistamatta 
jääneistä  lentävistä  esineistä  ja  valoilmiöistä  on  todennäköises¬ 
ti  luonnollisia  tai  ihmisen  aiheuttamia  ilmakehän  tapahtumia. 
Kun  tarkemmat  todisteet  puuttuvat,  havainnoista  voidaan  väi¬ 
tellä  loputtomiin. 

Vilpitön  skeptikko  ei  tietenkään  väitä,  että  avaruusolentojen 
vierailut  Maan  päällä  ovat  täysin  mahdottomia,  ja  että  kaikki 
ufohavainnot  ovat  hullujen  houreita.  Skeptikko  kuuntelee  ute¬ 
liaana  ufotarinoita,  mutta  varaa  oikeuden  esittää  tarinan  lopuk¬ 
si  yhden  kysymyksen:  missä  ovat  todisteet. 

Teoria  ulkoavaruuden  olentojen  vierailuista  on  niin  erikoinen 
ja  kiehtova,  että  sitä  ei  voi  hyväksyä  huhupuheiden  ja  yksittäis¬ 
ien  "ufokuvien"  perusteella.  Onneksi  on  muutakin:  joidenkin 
ufoharrastajien  mukaan  lentäviä  lautasia  on  joutunut  onnetto¬ 
muuksiin  maan  päällä,  ja  näistä  haavereista  on  jäänyt  ufonkap- 
paleita  tutkittavaksi. 

MTV:n  ufoiltamien  tärkein  kohta  olikin  se,  jossa  Ultra-leh- 
den  päätoimittaja  Tapani  Kuningas  esitteli  pienen  kivenmuri¬ 
kan  näköistä  kappaletta.  Aivan  oikein:  palanen  tuhoutunutta 
lentolautasta! 

Keskustelussa  kävi  ilmi,  että  kappale  on  tutkittu  Turussa, 
"VTT:n  tasoisessa  laboratoriossa".  MTV:n  toimittaja  ei  vali¬ 
tettavasti  (kuinka  ollakaan)  hoksannut  kysyä  tutkijan  eikä  tut¬ 
kimusraportin  nimeä,  joten  skeptikon  oli  palattava  asiaan  seu- 
raavana  päivänä. 

Soitin  ohjelman  jälkeisenä  päivänä  Tapani  Kuninkaalle  ja 
pyysin  saada  joko  kopion  tutkimusraportista  tai  tiedot  kirjalli¬ 
suusviitteestä,  jotta  voisin  hankkia  raportin  silmäiltäväksi.  Va- 
litetlavasti,  Kuningas  sanoi,  raporttia  ei  ole  hänellä,  mutta  toi¬ 
sella  ufotutkijalla  Tapani  Koivulalla  pitäisi  olla. 

Soitin  Koivulalle  ja  esitin  pyyntöni  uudelleen.  Hän  lupasikin 
selvittää  asian,  vaikka  ei  muistanut  tarkkaan  kuka  tutkimuksen 
oli  tehnyt  ja  niissä  se  oli  julkaistu.  Turussa  kuitenkin  asia  sel¬ 
viää  kunhan  hän  löytää  oman  kappaleensa  raportista.  Sovim¬ 
me,  että  minä  saan  saman  tien  sen  luettavakseni,  jotta  voin  kir¬ 
joittaa  aiheesta. 

Tämä  tapahtui  noin  kolme  kuukautta  sitten,  mutta  Koivu¬ 
lasta  ei  ole  kuulunut  mitään.  Olen  jättänyt  hänelle  sanan,  että 
asia  kiinnostaa  minua  edelleen.  Skeptikko  ei  koskaan  jätä  tutki¬ 
misen  arvoista  asiaa  kesken,  sen  kaikki  tietäkööt. 

Kuluneen  vuoden  aikana  julkisuudessa  runsaasti  heilunut 
WSOY:n  menestyskirjailija  Rauni-Leena  Luukanen  antoi  myös 
kesällä  kuuman  vinkin.  Hänen  mukaansa  Yhdysvaltain  avaruus- 
virasto  Nasa  julkaisee  lokakuussa  1992  jotakin  merkittävää  en¬ 
nen  salassa  pidettyä  tietoa  ufotutkimuksistaan. 

Nyt  on  jo  marraskuu,  joten  Luukasen  lupaus  ei  pitänyt.  Mut¬ 
ta  ainahan  on  mahdollista,  että  Nasa  sittenkin,  kuitenkin,  jos¬ 
kus  myöhemmin,  ehkä  ensi  vuonna,  julkaisee  jotakin,  joka  saat¬ 
taa  mahdollisesti  osoittaa,  että... 

Sanotaan,  että  uskossa  on  hyvä  elää,  ainakin  niin  kauan  kuin 
toivoa  on  jäljellä.  Skeptikko  kyllä  menettää  tällaisia  ufotutki¬ 
muksia  odotellessaan  helposti  sekä  uskonsa  että  toivonsa,  mikä 
selittää  myös  tämän  lehden  toistuvan  myöhästelyn. 

Kun  usko  ja  toivo  menevät,  mitä  jää  jäljelle?  Miksi  nähdä 
vaivaa  ilmaan  haihtuvien  ufouutisten  vuoksi? 

Riittäköön  vastaukseksi  sama,  jolla  Skepsis  ry:n  tieteellisen 
neuvottelukunnan  puheenjohtaja  S.  Albert  Kivinen  on  perustel¬ 
lut  kiinnostustaan  parapsykologiaan:  Aus  liebe  zur  Kunst,  rak¬ 
kaudesta  taiteeseen. 

Yksi  rakkaudenosoitus  on  tässä  lehdessä  julkaistava  Isaac 
Asimovin  kirjoitus  Virheiden  suhteellisuudesta  (The  Reiativity 
of  VVrong).  Viime  keväänä  kuollut  Asimov  jätti  tieteis-  ja  tie- 
tokirjojensa  lisäksi  jälkeensä  joukon  ihastuttavia  kiistakirjoituk¬ 
sia.  Niistä  on  runsaasti  huvia  ja  hyötyä  skeptikoille  ja  miksei 
myös  ufouskovaisille. 


Myydään 

TELEPROTEKTORI 

Mullistava  parateknologinen  avaruusajan  keksintö! 

Teleprotektori  on  pyramidinmuotoinen  kvartsikide,  joka 
synnyttää  telepaattisilta  yhteydenottoyrityksiltä  suojaavan 
psykostaattisen  kentän. 

I  l  riipusmalli  henkilökohtaiseen  käyttöön 
l_l  pöytämalli  kokouskäyttöön 

Tieteellisesti  testattu!  Restonomian  dos.  Litviäinen  vakuuttaa: 
"Olen  käyttänyt  teleprotektoria  jo  kaksi  viikkoa,  enkä 
koko  aikana  ole  huomannut  kenenkään  saaneen  selvää 
ajatuksistani!" 

Osta  jo  tänään!  Huomenna  hinta  saattaa  laskea. 

Tilaukset  suoraan  telepaattisesti  tai  meedion  välityksellä. 

UFO-tutkimus,  tiedettä  vai  filateliaa? 

Karlo  Kauko 


Ufo-tutkimuksen  metodiikka  on  hämmästyttävän  samantapai¬ 
nen  lähes  kaikilla  ilmiötä  tutkineilla:  Haastatellaan  yksittäisen 
tapauksen  silminnäkijöitä  ja  analysoidaan  ilmiön  mahdollisesti 
jättämiä  fyysisiä  jälkiä,  vaikkapa  vaurioita  kasvistossa. 

Tietojen  kokoilemisen  ja  selitysten  etsimisen  jälkeen  ufotut¬ 
kija  laatiin  raportin,  joka  sitten  arkistoidaan  -  joko  selvitetty¬ 
jen  tai  selvittämättömien  tapausten  mappiin.  Tutkija  siirtyy 
seuraavaan  tapaukseen.  Akateemisesta  tieteestä  on  vaikea  löy¬ 
tää  aloja,  joilla  aineistosta  tehtäisiin  yhtä  säästeliäästi  yleistä¬ 
viä  johtopäätöksiä.  Poikkeuksia  ovat  ehkä  historiantutkimus  ja 
jotkut  liiketaloustieteen  haarat. 

Muutamia  kertoja  ufo-raportteja  on  kyllä  tutkittu  tilastolli¬ 
sesti.  Havaintojen  tekijöiden  tyypillisiä  psykologisia  ja  sosiaali¬ 
sia  piirteitä  on  yritetty  selvitellä.  On  myös  havaittu,  ellei  seli¬ 
tettyjen  ja  selittämättömien  tapausten  havainto-oloissa  ole  juu¬ 
rikaan  eroa. 

Perceptual  and  Motor  Skills  -lehdessä  on  julkaistu  useita  ar¬ 
tikkeleja  Ufo-raporttien  ja  maanjäristysten  esiintymisen  tilastol¬ 
lisesta  vastaavuudesta,  jota  näyttää  jostakin  syystä  olevan. 

Ufo-tutkimuksessa  ei  juuri  voi  tehdä  kokeita.  Poikkeukse¬ 
na  ovat  abduktiosta  eli  sieppauksesta  kertoneen  ihmisen  hyp- 
noositutkimukset.  Humanoidien  sieppaamiksi  väitetyt  ihmiset 
ovat  kertoneet  hypnoosissa  yllättävän  yhdenmukaisia  kertomuk¬ 
sia  kokemuksistaan.  Mutta,  yllätys  yllätys:  suunnilleen  kuka  ta¬ 
hansa  pystyy  hypnoosissa  tuottamaan  tähän  joukkoon  mainios¬ 
ti  sopivia  tarinoita. 

Kokeellinen  tutkimus  on  joka  tapauksessa  ufologiassa  erit¬ 
täin  poikkeuksellista.  Siinä  suhteessa  ala  ei  ole  ainutlaatuinen. 

"Oikeistakin”  tieteistä  monet  ovat  sellaisia,  ellei  kokeiden  jär¬ 
jestäminen  käy  päinsä:  ajatellaan  vaikkapa  tähtitiedettä,  evo¬ 
luutioteoriaa  tai  makrotaloustiedettä. 

Näillä  muilla  aloilla  toimii  palkattuja  ammattimaisia  tutki¬ 
joita,  joilla  on  perusteellinen  koulutus  tutkimusmenetelmissä. 
Ufologit  ovat  kuitenkin  useimmiten  vain  innokkaita  harrastajia. 

Oikeissa  tieteissä  vaihtoehtoisten  teorioiden  ennustuksia  voi¬ 
daan  verrata  systemaattisesti  kerättyyn  aineistoon.  Jos  teorian 
mukaan  pulsarin  pitäisi  lähettää  radioaaltoja,  joita  ei  kuiten¬ 
kaan  havaita,  tai  jos  eri  maiden  taloudelliset  suhdanteet  kor¬ 
reloivat  voimakkaammin  kuin  käytetty  malli  ennustaa,  on  teo¬ 
riassa  vikaa. 

Ufologiassa  kerätty  aineisto  on  luotettavuudeltaan  ja  täs¬ 
mällisyydeltään  onnetonta.  Teoriat  ufohavaintojen  taustalla 
mahdollisesti  piilevästä  syystä  ovat  melkoisen  impressionistisia. 
Vaikka  aineistoa  olisikin,  ei  olisi  juuri  muuta  testattavaa  hypo¬ 
teesia  kuin  oletus,  että  sama  ilmiö  aiheuttaa  useimmat  selvittä¬ 
mättömiksi  jääneet  tapaukset. 


Ehdotus  menetelmäksi 

Kiinnostavimpia  ufo-tarinoita  ovat  kertomukset  toisen  ja  kol¬ 
mannen  asteen  lähituntumista.  Tällaiset  tarinat  ovat  konkreet¬ 
tista  todellisuutta,  ja  niistä  on  aloitettava,  koska  juuri  mitään 
muuta  kiinnostavaa  ja  analysointikelpoista  aineistoa  ei  ole.  Siis: 
ovatko  silminnäkijät  todella  nähneet  suunnilleen  sitä  mitä  väit¬ 
tävät,  vai  ovatko  he  tietoisesti  tai  tiedostamattaan  keksineet  ha¬ 
vaintojensa  yksityiskohdat? 

Lähes  kaikki  ilmiöt  voidaan  jakaa  tyyppeihin  tai  kategorioi¬ 
hin,  joilla  on  useita  omintakeisia  erityispiirteitä:  karvaiset  eläi¬ 
met  eivät  lennä,  eivätkä  kiduksilla  hengittävät  juuri  käy  kui¬ 
valla.  maalla.  Jos  vuoressa  on  kraatteri,  sen  rinteiltä  luultavasti 
löytyy  laavaa.  Jos  teknisessä  laitteessa  on  sähköjohto,  sen  sisäl¬ 
tä  löytyy  käämejä  paljon  suuremmalla  todennäköisyydellä  kuin 
johdottomasta  kojeesta. 

Ufo-kertomuksissakin  on  runsaasti  toistuvia  yksityiskohtia: 
Ihmisen  sähköjärjestelmiin  tulee  häiriöitä.  Lentävät  lautaset 

laskeutuvat  hitaasti  vaappuen,  mutta  nousevat  syöksyen.  Hu¬ 
manoidit  ovat  pienikokoisia,  ja  niin  edelleen. 

Tietääkseni  missään  ei  ole  selvitetty,  liittyvätkö  jotkut  sil- 
minnäkijäkertomusten  säännölliset  piirteet  tilastollisesti  toisiin¬ 
sa. 

Analyysia  varten  pitäisi  kerätä  kaikki  saatavilla  olevat  uu¬ 
dehkot  raportit  lähituntumista.  Mitä  enemmän  aineistoa  on¬ 
nistutaan  kokoamaan,  sitä  parempi.  Jos  tapausten  määrä  on 
pitkälti  yli  sadan,  voidaan  huoleti  siirtyä  tutkimuksen  seuraa- 
vaan  vaiheeseen. 

Melkein  kaikkki  havaintoraporttien  yksityiskohdat  ovat  sel¬ 
laisia,  että  ne  voi  helposti  esittää  tilastollisten  muuttujien  nu¬ 
meroarvoina.  Myös  ilmiön  havainnointilannetta  koskevia  tie- 
-oja,  kuten  esimerkiksi  vuodenaikaa,  kellonaikaa  sekä  havainto¬ 
paikkaa  ja  havaitsijaa  koskevia  tietoja  kannattaisi  kavantifioida. 

Seuraavaksi  pitäisi  muodostaa  vertailuaineisto,  joka  tiede¬ 
tään  varmuudella  mielikuvituksen  tuotteeksi.  Pyydetään  vaik¬ 
kapa  paria  sataa  ihmistä  keksimään  mahdollisimman  uskottava 
tarina  aiheesta  "kun  tarkkailin  ufoa  läheltä".  Hupitarinoiden 
kirjoittaminen  olisi  erityisesti  kielletty.  Juttujen  pitäisi  olla  ou¬ 
toja,  mutta  mahdollisimman  uskottavia. 

Vertailuaineistoja  voisi  olla  useitakin:  vaikkapa  normaalissa 
valvetilassa,  pienessä  humalassa  ja  hypnoosissa  sepitetyt  erik¬ 
seen  -  ja  vaikkapa  yli  70-vuotiaiden  ja  alle  20-vuotiaiden  laati¬ 
mat  erikseen.  Koehenkilöille  ei  mielellään  pitäisi  kertoa  aineis¬ 
ton  täsmällistä  käyttötarkoitusta  etukäteen. 

Sekä  "oikea"  että  "sepitteellinen"  aineisto  kootaan  samalla 
tavalla  tietokoneelle.  Koodaus  voisi  olla  järkevintä  tehdä  sok¬ 
kona:  havaintokertomukset  numeroaineistoksi  muuttava  henki¬ 
lö  ei  saa  tietää,  kummasta  aineistosta  kukin  tapaus  on  otettu. 

Onko  vaappuvan  lentoradan  ja  pienikokoisen  humanoidin 
esiintymisen  tilastollinen  vastaavuus  voimakkaampi  oikeassa  vai 
sepitetyssä  aineistossa?  Sopiva  menetelmä  vastauksen  esiin  kai¬ 
vamiseksi  voisi  olla  Anova-analyysi,  joka  sofistikoidulla  ristiin- 
taulukointianalyysilla  tunnistaa  herkästi  interaktiovaikutuksia. 

Jos  hurjimpien  ufo-raporttien  takana  on  joku  todellinen  il¬ 
miö,  pitäisi  "todellisessa"  aineistossa  vallita  muuttujien  välil¬ 
lä  toisenlaisia  ja  useimmiten  voimakkaampia  tilastollisia  vastaa¬ 
vuuksia  kuin  kuvitelluissa  tarinoissa. 

Selityksiä 

Leikitelläänpä  esimerkillä  Kainuun  metsiä  halkovan  hiljaisen 
tien  varrella  asuvista  oravista.  Toisinaan  jotkut  niistä  näke¬ 
vät  ohi  suhahtavia  autoja.  Ne  kertovat  havainnoistaan  epäus¬ 
koisille  lajitovereilleen.  Nämä  tarinat  voisi  ehkä  vielä  juuri  ja 
juuri  ottaa  todesta,  mutta  jotkut  oravat  kertovat  todella  usko¬ 
mattomia  asioita:  toisinaan  ajopelit  pysähtyvät,  ja  niistä  nou¬ 
see  kookkaita,  karvattomia  eläimiä. 

Silminnäkijäkertomusten  perusteella  oravat  alkavat  muodos¬ 
taa  autoja  koskevaa  tarustoa.  Jos  oravat  pantaisiin  kuulemiensa 
kertomusten  perusteella  sepittämään  lisää  autohavaintoja,  s i I - 
minnäkijäkertomuksissa  esiintyneet  yksityiskohdat  voisivat  se¬ 
koittua  aikamoiseksi  sopaksi:  joku  voisi  kertoa  mustasta  am¬ 
bulanssista,  jonka  matkustajat  nousivat  keskellä  talvea  autosta 
tien  poskeen  marjoja  etsimään  ja  kahvia  keittelemään. 

Keksityissä  oravatarinoissa  kaikki  autojen  ja  niiden  matkus¬ 
tajien  ominaisuuksia  koskevat  yhdistelmät  olisivat  mahdollisia, 
mutta  aidoissa  silminnäkijäkuvauksissa  jotkut  kombinaatiot  oli¬ 
sivat  äärimmäisen  harvinaisia.  Tarinaryhmiä  vertailemalla  ora¬ 
vat  voisivat  vakuuttua  siitä,  että  kaikki  autohavainnot  eivät  ole 
mielikuvituksen  tuotetta. 

Ufo-lähituntumien  silminnäkijäraportit  ovat  ehkä  jonkinlai¬ 
sia  unia.  jotka  heijastelevat  "havaitsijoiden"  alitajuntaa.  Freudi¬ 
laista  symboliikkaa  löytyy  ufotarinoista  runsaasti:  Maahan  las¬ 
keutunut  lentävä  lautanen  on  tyypillisesti  feminiininen  esine. 
Eteenpäin  syöksyvä  sikarinmuotoinen  avaruusalus  (jotka  eivät 
ilmeisesti  koskaan  laskeudu),  on  niin  tyypillinen  fallossymboli, 
ettei  pappa  Sigmundkaan  olisi  keksinyt  parempaa.  Voisi  olet¬ 
taa,  että  mielenterveyden  häiriöistä  kärsivien  ihmisten  hallusi¬ 
naatiot  sisältävät  toistuvasti  samoja  aineksia. 

Tekniikkaa  huonosti  tuntevat  ihmiset  luultavasti  keksivät 
humanoideilleen  erilaisia  kojeita  kuin  insinöörit,  joten  voisi  olet¬ 
taa,  että  teknisten  yksityiskohtien  määrä  ufo-havainnoissa  sa¬ 
moin  kuin  sepitetyissä  ufot  annoissa  kasvaa  havainnoitsijan  ja 

kirjoittajan  teknisen  koulutuksen  myötä.  Saman  tieteiseloku¬ 
van  nähneetkin  luultavasti  ottaisivat  sekä  kertomuksiinsa  että 
hallusinaatioihinsa  mukaan  samoja  elementtejä. 

Pelkkä  vahvojen  korrelaatioiden  löytyminen  aineistoista  ei 
siis  riittäisi  todistamaan,  että  silminnäkijäkertomusten  takaa 
löytyy  jotain  todellista.  Tilastollisten  vastaavuuksien  täytyi¬ 
si  "oikeassa"  aineistossa  olla  erilaisia  kuin  sepitteellisissä  kerto¬ 
muksissa. 

Ufoja  koskevat  uskomukset  muuttuvat  ajan  kuluessa.  Min¬ 
kälainen  oli  Ranskassa  1950-luvulla  vallinnut  näkemys  siitä,  mi¬ 
tä  ufon  silminnäkijä  voi  havaita?  Tätä  asiaa  ei  oikein  voi  tutkia 
kirjoitelmia  keräämällä,  joten  yllä  kuvattu  menetelmä  tuskin  so¬ 
veltuu  ufo-ilmiön  menneisyyden  selvittämiseen.  "Oikeiden"  ker¬ 
tomusten  pitäisi  olla  hiljattain  kerättyjä. 

Kirjoittelu  ufotutkimusta  varten  ei  ehkä  pane  koehenkilön 
mielikuvitusta  liikkeelle  samalla  tavalla  kuin  vakava  huijausy¬ 
ritys  tai  vaikkapa  myrkkysienen  aiheuttama  hallusinaatio.  Sen 
vuoksi  olisi  syytä  kerätä  vertailuaineistoksi  mahdollisimman  mo¬ 
nenlaisissa  mielentiloissa  sepitettyjä  kertomuksia.  Jos  kaikki  se- 
p ittee I listi  laaditut  ufokertomukset  poikkeavat  selkeästi  oikeis¬ 
ta  ufo-havainnoista,  tarinat  lentävistä  lautasista  olisi  syytä  ot¬ 
taa  vakavasti. 


12 


SKEPTIKKO  15,  syksy  1992 


Virheiden  suhteellisuus 


Isaac  Asimov 


Ihmiset  luulevat,  että  jos  tieteellinen  teoria  ei  ole  täydellisesti 
oikea,  se  on  täydellisesti  väärä.  Totuus  on  kuitenkin  se,  että 
hyviä  teorioita  hiotaan  ja  laajennetaan  vähitellen.  Syrjäytetyt 
teoriat  eivät  ole  niinkään  vääriä,  vaan  epätäydellisiä. 

Sain  eräänä  päivänä  kirjeen.  Se  oli  raapustettu  sotkuisella 
käsialalla,  joten  lukeminen  oli  vaikeaa.  Yritin  kuitenkin  saada 
siitä  selvän,  siltä  varalta,  että  se  olisi  tärkeä. 

Ensimmäisessä  lausessaan  kirjoittaja  kertoi  olevansa  kirjalli¬ 
suuden  opiskelija,  mutta  hänellä  oli  tarve  opettaa  minulle  jo¬ 
takin  luonnontieteistä.  (Huokaisin  hieman,  koska  tunsin  hy¬ 
vin  harvoja  englannin  kirjallisuuden  opiskelijoita,  jotka  voisi¬ 
vat  opettaa  minulle  luonnontieteitä,  mutta  olen  hyvin  tietoinen 
suuresta  tietämättömyydestäni  ja  olen  valmis  oppimaan,  joten 
jatkoin  lukemista.) 

Näytti  siltä,  että  olin  yhdessä  lukemattomista  esseistäni  il¬ 
maissut  iloni  siitä,  että  elän  vuosisadalla,  jonka  aikana  on  vih¬ 
doin  päästy  perille  maailmankaikkeuden  perusteista. 

En  ollut  käsitellyt  asiaa  perusteellisesti,  mutta  tarkoitin,  et¬ 
tä  tunnemme  nyt  maailmankaikkeuden  perussäännöt:  sen  kap¬ 
paleiden  välisen  gravitaatiovuorovaikutuksen,  jota.  kuvaa  vuo¬ 
sien  1905  ja  1916  välillä  keksitty  suhteellisuusteoria.  Tunnem¬ 
me  myös  alkeishiukkasia  ja  niiden  välistä  vuorovaikutusta  mää¬ 
räävät  perussäännöt,  jotka  sisältyvät  vuosien  1900  ja  1930  välil¬ 
lä  muotoiltuun  kvanttiteoriaan.  Kaiken  lisäksi  olemme  saaneet 
selville,  että  avaruuden  perusyksiköltä  ovat  galaksit  ja  galaksi¬ 
joukot,  kuten  selvisi  vuosina  1920-1940. 

Kaikki  20:nnen  vuosisadan  löytöjä,  kuten  huomaatte. 

Nuori  englannin  kielen  asiantuntija  opetti  minua  kiinnittäen 
erityisesti  huomiota  siihen,  että  kaikilla  vuosisadoilla  ihmiset 

ovat  lulleet  vihdoin  ymmärtävänsä  maailmankaikkeutta,  ja  jo¬ 
kaisella  vuosisadalla  he  ovat  olleet  väärässä.  Tästä  seuraisi,  et- 
--  emme  voi  sanoa  nykyisistä  "tiedoistamme"  muuta  kuin  sen, 
että  ne  ovat  vääriä. 

Nuori  mies  jatkoi  lainaamalla  Sokrateen  kommenttia  siihen, 
että  Delfoin  oraakkeeli  oli  julistanut  hänet  Kreikan  viisaimmak¬ 
si  mieheksi.  "Jos  minä  olen  viisain",  sanoi  Sokrates,  "se  joh¬ 
tuu  siitä  että  vain  minä  itse  tiedän  että  en  tiedä  mitään".  Täl¬ 
lä  tarkoiteltiin  sanoa,  että  minä  olin  ollut  hupsu  koska  luulin 
tietäväni  aika  lailla. 

Valitettavasti  tässä  ei  ollut  minulle  mitään  uutta.  (Aika  har¬ 
vat  asiat  ovat  minulle  uutta;  toivottavasti  kirjeystäväni  tajuai¬ 
sivat  sen.)  Juuri  saman  väitteen  esitti  minulle  25  vuotta  sit¬ 
ten  John  Campbell,  joka  oli  erikoistunut  ärsyttämään  minua. 
Myös  hän  kertoi  minulle,  että  kaikki  teoriat  osoitetaan  aika¬ 
naan  vääriksi. 

Vastasin  hänelle  näin:  "Kun  ihmiset  luulivat,  että  Maa  on 
litteä,  he  olivat  väärässä.  Kun  ihmiset  luulivat,  että  Maa  on 
pallo,  he  olivat  väärässä.  Mutta  jos  sinä  luulet,  että  molemmat 
käsitykset  olivat  yhtä  vääriä,  niin  silloin  sinun  väitteesi  on  vää- 
rempi  kuin  ne  molemmat  yhteensä." 

Perusongelma  tässä  on  se,  että  ihmiset  luulevat  "oikean"  ja 
"väärän"  olevan  ehdottomia,  absoluuttisia  käsitteitä;  että  kaikki 
mikä  ei  ole  täydellisesti  oikein  on  yhtä  täydellisesti  väärin.  Minä 
en  kuitenkaan  usko,  että  se  pitää  paikkaansa.  Minusta  näyttää 
siltä,  että  oikea  ja  väärä  ovat  sumeita  käsitteitä.  Yritän  selittää. 

Ensin  haluaisin  tehdä  selvää  Sokrateesta,  koska  olen  perin 
juurin  kyllästynyt  teeskentelyyn  siitä,  että  tietämättömyytensä 
tietäminen  on  viisauden  tunnusmerkki. 

Sellaista  ihmisiä  ei  olekaan,  joka  ei  tietäisi  mitään.  Vasta¬ 
syntynyt  vauvakin  oppii  muutamassa  päivässä  tunnistamaan  äi¬ 
tinsä. 

Sokrates  olisi  tästä  samaa  mieltä,  mutta  hän  selittäisi,  et¬ 
tä  hän  ei  tarkoittanut  yksinkertaisten  asioiden  tuntemista.  Hän 
tarkoitti,  että  ihmisiä  kiinnostaviin  suuriin  abstrakteihin  väit¬ 
telyihin  pitäisi  osallistua  ilman  ennakkokäsityksiä,  ja  että  hän 
yksin  tiesi  sen.  (Miten  itsetyytyväinen  väite!) 

Keskustellessaan  sellaisista  kysymyksistä  kuin  "Mitä  on  oi¬ 
keus?"  ja  "Mitä  on  hyve?"  Sokrates  otti  asenteen,  että  hän  ei  tie¬ 
dä  mitään,  vaan  tarvitsee  muiden  neuvoja.  (Tätä  sanotaan  Sok¬ 
rateen  ironiaksi,  koska  hän  tiesi  vallan  hyvin  tietävänsä  enem¬ 
män  kuin  ne  kurjat,  joita  hän  kiusasi.)  Tietämätöntä  teesken¬ 
nellen  Sokrates  houkutteli  muut  paljastamaan  kantansa  näihin 
abstraktioihin.  Tietämättömiltä  kuullostavilla  kysymyksillään 
hän  sitten  pakotti  keskustelijat  puhumaan  itsensä  niin  pahasti 
pussiin,  että  heidän  oli  tunnustettava  elleivät  he  tienneet  mis- 
--  puhuivat. 

Ateenalaisten  suurta  suvaitsevaisuutta  todistaa  se,  että  he 
antoivat  tämän  jatkua  vuosikymmeniä.  He  menettivät  malttin¬ 
sa  ja  juottivat  Sokrateelle  myrkkyä  vasta  kun  hän  oli  täyttä¬ 
nyt  70  vuolta. 

Mistä  sitten  saamme  käsityksen,  että  oikea  ja  väärä  ovat  ab¬ 
soluuttisia?  Minusta  näyttää  siltä,  että  kaikki  saa  alkunsa  kou¬ 
lun  alaluokilla,  kun  melko  tietämättömät  lapset  saavat  valistus¬ 
ta  opettajilta,  jotka  tietävät  vain  vähän  enemmän. 

Lapsille  opetetaan  muun  muassa  oikeinkirjoitusta  ja  aritme¬ 
tiikkaa,  ja  niissä  törmäämme  ehdottoman  tuntuisiin  vastauksiin. 

Miten  kirjoitetaan  sokeri?  Vastaus:  so-ke-ri.  Se  on  oikein. 
Kaikki  muut  vastaukset  olisivat  väärin. 

Paljonko  on  2  +  2?  Vastaus  on  4.  Sekin  on  oikein,  ja  kaikki 
muut  vastaukset  ovat  väärin. 

Kun  meillä  on  täsmällisiä  vastauksia,  absoluuttisia  oikeita 
ja  vääriä,  meidän  ei  tarvitse  ajatella  niin  paljon,  ja  se  miellyt¬ 
tää  seka  oppilaita,  että  opettajia.  Juuri  siksi  molemmat  pitä¬ 
vät  lyhyiden  vastausten  kokeista  enemmän  kuin  esseevastauk¬ 
sista,  monivalintakokeista  enemmän  kuin  lyhyiden  vastausten 
kokeista  ja  kahden  vaihtoehdon  kokeista  enemmän  kuin  moni- 
valintakokeista. 

Minun  mielestäni  lyhyiden  vastausten  kokeet  ovat  kuitekin 
kelvottomia,  jos  haluamme  saada  selville  onko  oppilas  ymmär¬ 
tänyt  asian.  Ne  eivät  mittaa  ymmärrystä  vaan  ulkoa  pänttää¬ 
misen  kykyä. 

Ymmärrätte  tämän  samalla  kun  myönnätte,  että  oikea  ja 
väärä  ovat  suhteellisia. 

Miten  kirjoitetaan  sokeri?  Oletetaan,  että  Liisa  kirjoittaa 
pq-zz-f,  ja  Jenni  kirjoittaa  sok-ke-ri.  Molemmat  ovat  väärin, 

mutta  onko  mitään  epäilystä  siitä,  että  Liisan  vastaus  on  enem¬ 
män  väärin  kuin  Jennin?  Itse  asiassa  voisi  väittää,  että  Jennin 
tapa  kirjoittaa  on  parempi  kuin  "oikea"  tapa.  (Englanninkieli¬ 
sessä  alkutekstissä  Jenni  kirjoitti  "shuger"). 

Mitä  jos  kirjoittaisimme  sokerin  suk-roo-si,  tai  C12H22O11. 
Tarkasti  ottaen  olisimme  väärässä,  mutta  osoitaisimme  kuiten¬ 
kin  tiettyä  asiantuntemusta,  joka  ylittää  tavanomaisen  oikein¬ 
kirjoituksen  rajat. 

Oletetaan  sitten,  että  kysymys  olisikin  kuulunut:  "Kuinka 
monella  eri  lavalla  voidaan  kirjoittaa  "sokeri"?  Perustele  jokai¬ 
nen  vaihtoehto. 

Tällöin  oppilaiden  pitäisi  ajatella  asiaa  ja  näyttää  lopulta, 
miten  paljon  tai  vähän  he  todella  tietävät.  Myös  opettajan  pi¬ 
täisi  todella  ajatella  sitä,  miten  paljon  oppilas  todella  tietää. 
Molemmat  olisivat  varmaankin  raivoissaan. 

Mutta  paljonko  olikaan  2+2?  Oletetaan,  että  Jussi  sanoo: 
2  +  2  =  punainen,  ja  Max  sanoo:  2  +  2  =  17.  Molemmat  ovat 
väärässä,  mutta  on  kai  kohtuullista  sanoa,  että  Jussi  on  enem¬ 
män  väärässä  kuin  Max. 

Oletetaan,  että  sanoit:  2  +  2  =  kokonaisluku.  Olisit  oikeas¬ 
sa,  vai  mitä?  Tai  2  +  2  =  parillinen  kokonaisluku.  Olisit  vie¬ 
lä  oikeammassa.  Entä  jos  sanoisit:  2  +  2  =  3,999.  Etkö  olisi 
melkein  oikeassa? 

Jos  opettaja  vaatii  vastaukseksi  4  eikä  tee  eroa  erilaisten  vää¬ 
rien  vastausten  välillä,  eikö  hän  silloin  aseta  ymmärrykselle  liian 
ahtaat  rajat? 

Oletetaan,  että  kysymys  kuuluu:  paljonko  9  +  5?  ja  vas¬ 
taat  2.  Saat  varmaankin  ojennuksen  ja  joudut  naurunalaiseksi, 
ja  sinulle  valistetaan,  että  9+5  =  14,  eikö  niin? 

Jos  sitten  kysyttäisiin,  että  jos  kello  on  nyt  yhdeksän  aamul¬ 
la,  niin  paljonko  se  on  viiden  tunnin  kuluttua,  ja  vastaisit,  et¬ 
tä  14,  niin  etkö  joutuisi  taas  nuhdelluksi  ja  saisit  kuulla,  että 
se  onkin  2.  Ilmeisesti  siinä  tapauksessa  9  +  5  on  kuin  onkin  2. 
(Yhdysvalloissa  vuorokautta  ei  yleensä  jaeta  24  tuntiin  vaan  2 
kertaa  12  tuntiin  -  suom.huom.) 

Tai  oletetaan,  että  Riku  vastaa  2  +  2  =  11,  ja  ennen  kuin 
opettaja  ehtii  kirjoittaa  hänelle  lapun  kotiin  vietäväksi,  hän  li¬ 
sää,  että  kolmikantajärjestelmässä,  tietenkin.  Hän  olisi  oikeassa. 

Vielä  yksi  esimerkki:  Opettaja  kysyy:  "Kuka  on  Yhdysval¬ 
tain  40.  presidentti?"  Ja  Barbara  vastaa:  "Sellaista  ei  olekaan". 

"Väärin",  sanoo  opettaja,  "Ronald  Reagan  on  neljäskym¬ 
menes  presidentti”. 

"Eipä  olekaan",  vastaa  Barbara."  Minulla  on  tässä  luettelo 
kaikista  Yhdysvaltain  presidenttinä  toimineista  miehistä,  Geor¬ 
ge  VVashingtonista  Ronald  Reaganiin,  ja  tässä  on  vain  39  ni- 
meä.” 

"Niin  niin",  vastaa  opettaja,  "mutta  Grover  Cleveland  oli 
virassa  kaksi  kautta,  jotka  eivät  olleet  peräkkäisiä:  1885-1889 
ja  1893-1897.  Hän  oli  siis  sekä  22.  että  24.  presidentti.  Sik¬ 
si  Ronald  Reagan  on  39.  mies  presidenttinä,  mutta  samaan  ai¬ 
kaan  40.  presidentti." 

Mutta  tämähän  on  naurettavaa.  Miksi  joku  lasketaan  kah- 
-een  kertaan,  jos  hänen  kautensa  eivät  olleet  peräkkäin,  ja  toi¬ 
set  vain  kerran,  jos  he  ovat  palvelleet  kaksi  peräkkäistä  kaut¬ 
ta?  Se  on  vain  tapa!  Kuitenkin  Barbaralle  merkitään  virhe 
aivan  kuin  hän  olisi  sanonut,  että  neljäskymmenes  presidentti 
on  Fidel  Castro. 

Kun  minun  kirjallisuutta  opiskeleva  ystäväni  nyt  sanoo,  et¬ 
tä  tiedemiehet  ovat  kaikilla  vuosisadoilla  luulleet  löytäneensä 
maailmankaikkeuden  toimintaperiaatteet  ja  olleet  aina  vääräs¬ 
sä,  minun  täytyy  kysyä  KUINKA  väärässä  he  ovat?  Ovatko  he 
aina  yhtä  väärässä?  Otetaan  esimerkki. 

Sivilisaation  alkuaikoina  yleinen  käsitys  oli,  että  Maa  on  lit¬ 
teä.  Se  ei  johtunut  ihmisten  tyhmyydestä  eikä  herkkäuskoisuu¬ 
desta.  He  tekivät  sen  johtopaatoksen  aivan  kelvollisen  todistu¬ 
saineiston  perusteella.  Kyse  ei  ollut  yksinkertaisesti  siitä,  että 
se  näyttää  litteältä,  koska  siitähän  se  ei  näytä.  Sehän  näyttää 
kaoottisen  ryppyiseltä  vuorineen,  laaksoineen,  rotkoineen  ja  jyr- 
känteineen. 

Toki  paikoitellen  on  tasankoja,  joilla  Maa  myös  näyttää  lit- 
leältä.  Yksi  niistä  on  Eurfatin  ja  Tigrisin  alue,  jossa  kehittyi 
ensimmäinen  kirjoitustaitoinen  historiallinen  sivilisaatio,  sume¬ 
rilaisten  valtakunta. 

Ehkäpä  juuri  tasangon  maisema  sai  fiksut  sumerilaiset  hy¬ 
väksymään  sen  yleistyksen,  että  Maa  on  litteä;  että  jos  kaikki 
kohoumat  ja  notkelmat  saataisiin  jotenkin  tasattua,  tuloksena 

olisi  täysin  tasainen  ja  litteä  Maa.  Tähän  johtopäätökseen  saat¬ 
toi  vaikuttaa  sekin  tosiseikka,  että  lammet  ja  järvet  näyttivät 
aika  tasaisilta  tyynellä  säällä. 

Toinen  tapa  tarkastella  asiaa  on  kysyä,  mikä  on  Maan  pin¬ 
nan  kaarevuus,  eli  kuinka  pallon  pinta  poikkeaa  täysin  tasaises¬ 
ta  suurilla  etäisyyksillä.  Litteän  Maan  teorian  mukaan  poikkea¬ 
maa  ei  ole  lainkaan,  eli  se  on  yhtä  mailia  kohti  nolla. 

Nykyisin  meillä  tietysti  opetetaan,  että  litteän  Maan  teoria 
on  väärä,  täysin  väärä,  kamalan  väärä,  ehdottomasti.  Mutta  ei 
se  ole.  Maan  pinnan  kaarevuus  on  melkein  nolla  mailia  kohti, 
niin  että.  vaikka  litteän  Maan  teoria  on  väärä,  se  on  kuitenkin 
melkein  oikea.  Juuri  siksi  teoria  piti  pintansa  niin  kauan. 

Oli  tietysti  syitä,  joiden  perusteella  litteän  Maan  teoria  oli 
epätyydyttävä,  ja  vuoden  350  tienoilla,  ennen  Kristusta  kreik¬ 
kalainen  filosofi  Aristoteles  teki  niistä  yhteenvedon.  Ensiksikin, 
jotkut  tähdet  katosivat  eteläisen  horisontin  taakse,  kun  matkus¬ 
ti  pohjoiseen,  ja  toiset  tähdet  katosivat  pohjoiseen,  jos  matkusti 
etelään.  Toiseksi,  Maan  varjo  Kuun  pinnalla  kuunpimennysten 
aikana  muodosti  aina  ympyrän  kaaren.  Kolmanneksi,  laivat  ka¬ 
tosivat  aina  horisontin  taakse  samalla  tavalla,  riippumatta  siitä 
mihin  ilmansuuntaan  ne  olivat  matkalla. 

Näitä  kolmea  havaintoa  ei  voinut  järkevästi  selittää,  jos  ha¬ 
luttiin  pitää  kiinni  Maan  litteydestä,  mutta  ne  voitiin  selittää 
olettamalla,  että  Maa  on  pallo. 

Sen  lisäksi  Aristoteles  uskoi,  että  kaikki  kiinteä  aine  pyrkii 
liikkumaan  kohti  keskipistettä,  joten  kiinteät  kappaleet  muodos¬ 
tavat  luonnostaan  palloja.  Kappaleiden  massa  on  keskimäärin 
lähimpänä  keskipistettä  silloin  kun  kappaleet  ovat  pyöreitä. 

Noin  sata  vuotta  Aristoteleen  jälkeen  kreikkalainen  filosofi 
Eratostenes  havaitsi,  että  Aurinko  tekee  eri  leveysasteilla  eripi¬ 
tuisia  varjoja.  (Jos  Maa  olisi  litteä,  varjot  olisivat  yhtä  pitkiä 
leveysasteesta  riippumatta.)  Varjojen  pituuseroista  Eratosthe- 
nes  laski,  että  Maa-pallon  ympärysmitta  on  25  000  mailia. 

Sen  kokoisen  pallon  kaarevuus  on  noin  0,000126  yhtä  mailia 
kohti,  eli  kuten  huomaatte,  hyvin  lähellä  nollaa.  Sellainen  lu¬ 
ku  oli  antiikin  aikaisilla  menetelmillä  ja  laitteilla  vaikea  laskea. 
Nollan  ja  0,000126:n  välinen  pieni  ero  selittää  sen,  että  pallo- 
teoria  syrjäytti  lituskateorian  niin  hitaasti. 

Kannattaa  muistaa,  että  pienikin  ero,  kuten  nollan  ja 
0,000126:n  välillä  voi  olla  hyvin  tärkeä.  Se  nimittäin  kasautuu. 
Maapallosta  ei  voi  kartoittaa  tarkasti  suuria  alueita  ottamatta 
kaarevuutta  huomioon  ja  muistamatta,  että  Maa  on  pikemmin¬ 
kin  pallo  kuin  litteä  kappale.  Pitkillä  merimatkoilla  ei  voi  suun¬ 
nistaa  kohtuullisella  varmuudella  ellei  pidä  Maata  pallona. 

Kaiken  lisäksi  litteän  Maan  teoria  edellyttää,  että  Maa  on 
joko  ääretön  tai  sillä  on  reuna.  Palloteoria  sen  sijaan  olettaa, 
että  Maa  on  yhtä  aikaa  sekä  rajaton  että  äärellinen,  ja  juuri  si¬ 
tähän  kaikki  myöhemmät  havainnot  ovat  tukeneet. 

Näin  ollen,  vaikka  litteän  Maan  teoria  on  vain  vähän  vääräs¬ 
sä  ja  sinänsä  keksijöidensä  kunniaksi,  se  on  kuitenkin  riittävän 
väärä  joutaakseen  syrjään  palloteorian  tieltä. 

Ja  onko  Maa  sitten  pallo? 

Ei,  sitä  se  ei  ole,  tiukasti  matemaattisessa  mielessä.  Pallolla¬ 
han  on  tiettyjä  ominaisuuksia  -  esimerkiksi  sen  kaikkien  halkai¬ 
sijoiden  pitäisi  olla  yhtä  pitkiä.  Maapallolla  niin  ei  kuitenkaan 
ole.  Eri  kohdista  mitatut  halkaisijat  ovat  eri  pituisia. 

Mistä  sellainen  käsitys  syntyi?  Ensiksikin,  Auringon  ja  mui¬ 
den  taivaankappaleiden  muoto  on  täysin  pyöreä,  jos  asiaa  tut¬ 
kitaan  ensimmäisten  kaukoputkien  erottelukyvyllä.  Tämä  vah¬ 
visti  sitä  käsitystä,  että  Aurinko  ja  Kuu  ovat  muodollaan  ai¬ 
toja  palloja. 

Mutta  kun  tutkittiin  Jupiteria  ja  Saturnusta,  kävi  pian  il¬ 
meiseksi,  että  niiden  profiilit  eivät  olleet  ympyröitä  vaan  selviä 
soikioita.  Se  tarkoitti,  että  .Jupiter  ja  Saturnus  eivät  voineet  ol¬ 
la  aitoja  palloja. 

Isaac  Newton  osoitti  1600-luvun  lopussa,  että  suuri  kappa¬ 
le  muodostaisi  painovoiman  vaikutuksesta  pallon  (aivan  kuten 
Aristoteles  oli  väittänyt),  mutta  vain  jos  se  ei  pyöri.  Jos  se  pyö¬ 
rii,  muodostuu  keskipakovoima,  joka  heikentää  painovoimaa  si¬ 
tä  enemmän  mitä  lähempänä  pallon  ekvaattoria  ollaan.  Voima 
olisi  myös  sitä  suurempi,  mitä  nopeammin  pallo  pyörii,  ja  Jupi¬ 
ter  ja  Saturnushan  pyöivät  todella  nopeasti. 

Maapallo  pyörii  huomattavasti  hitaammin  kuin  Jupiter  ja 
Saturnus,  joten  voima  olisi  heikompi,  mutta  sen  pitäisi  kuiten¬ 
kin  olla  olemassa.  Maan  pinnan  kaarevuudesta  tehtiin  mittauk¬ 
sia  1700-luvulla,  ja  Newtonin  todettiin  olleen  oikeassa. 

Maalla  on  siis  päiväntasaajalla  pullistuma,  ja  se  on  navoil- 
-aan  litistynyt.  Se  on  litistynyt  steroidi  (pyörähdysellipsoidi)  pi¬ 
kemminkin  kuin  pallo.  Tämä  tarkoittaa,  että  eri  kohdista  mita¬ 
tut  halkaisijat  ovat  eripituisia:  pisimmät  ovat  päiväntasaajalta 
mitatut:  niiden  pituus  on  12  755  kilometriä.  Lyhin  halkaisija 
kulkee  maapallon  akselin  suuntaisesti  pohjoisnavalla  etelänaval¬ 
le.  Tämä  polaarihalkaisija  on  vain  12  711  kilometriä  pitkä. 

Lyhimmän  ja  pisimmän  halkaisijan  ero  on  siis  44  kilometriä, 
mikä  tarkoittaa,  että  Maan  iitistyneisyys  eli  poikkeama  aidosta 
pallosta  on  44/12755,  eli  0,0034.  Se  on  kolmasosa  prosentista. 

Toisin  sanoen,  tasaisella  pinnalla  kaarevuus  on  nolla  per  mai¬ 
li  kaikkialla.  Maan  pallopinnalla  kaarevuus  on  0,000126  mailia 
eli  kahdeksan  tuumaa  mailia  kohti  kaikkialla.  Maan  litistyneel¬ 
lä  pallomaisella  pinnalla  kaarevuus  vaihtelee  7,973:sta  8,027:ään 
tuumaan  maililla. 

Korjaus  aidon  pallon  ja  litistyneen  pallomaisen  Maan  välil¬ 
lä  on  paljon  pienempi  kuin  litteän  ja  pallomaisen  Maan  välillä. 
Niinpä  voi  sanoa,  että  vaikka  käsitys  Maan  pallomaisuudesla  on 
väärä,  jos  ollaan  tarkkoja,  niin  se  ei  kuitenkaan  ole  yhtä  väärä 
kuin  käsitys  Maan  litteydestä. 

Jopa  litistynyt  pallomainen  Maa  on  tarkkaan  ottaen  vää¬ 
rinkäsitys.  Kun  Vanguard  I  -satelliitti  kiersi  radallaan  vuonna 
1958  se  mittasi  Maan  painovoimakentän  paikallisia  vaihteluja 
-  ja  samalla  sen  muotoa  -  ennennäkemättömällä  tarkkuudella. 
Kävi  ilmi,  että  pullistuma  päiväntasaajan  eteläpuolella  on  hie¬ 
man  suurempi  kuin  pohjoispuolella,  ja  että  merenpinta  eteläna¬ 
van  läheisyydessä  on  hieman  lähempänä  maapallon  keskipistet¬ 
tä  kuin  merenpinta  pohjoisnavalla. 

Näitä  havaintoja  ei  osattu  kuvata  muuten  kuin  sanomalla, 
että  maapallo  on  päärynänmuotoinen.  Monet  ihmiset  ajatte- 
livat  heti,  että  Maa  ei  olekaan  mikään  pallo  vaan  avaruudessa 
pyorähtelevä  valioluokan  päärynä.  Itse  asiassa  Maan  pallomuo- 
don  poikkeama  päärynän  suuntaan  on  mittattava  metreissä  ei¬ 
kä  kilometreissä,  ja  kaarevuuteen  tehtävä  korjaus  on  vain  tuu¬ 
man  miljoonasosia  mailia  kohti. 

Lyhyesti  sanottuna,  absoluuttisten  oikeiden  ja  väärien  maail¬ 
massa  elävä  kirjallisuusystäväni  saattaa  ajatella,  että  koska 

kaikki  teoriat  ovat  vääriä.  Maata  voidaan  pitää  pallona  nykyi¬ 
sin,  kuutiona  seuraavalla  vuosisadalla  ja  onttona  kahdeksantois- 
tatahokkaana  seuraavalla  ja  donitsin  muotoisena  seuraavalla. 

Todellisuudessa  käy  näin:  tieteilijät  saavat  ensin  valmiiksi 
hyvän  selityksen  jollekin  ilmiölle,  ja  sen  jälkeen  vähitellen  tar¬ 
kentavat  ja  laajentavat  sitä,  sen  mukaan  miten  hyvin  mittalait¬ 
teet  ja  -menetelmät  paranevat.  Teoriat  eivät  ole  niinkään  vää¬ 
riä  vaan  epätäydellisiä. 

Niin  on  käynyt  monissa  muissakin  kysymyksissä  kuin  maa¬ 
pallon  muodossa.  Jopa  silloin  kun  uusi  teoria  näyttää  merkitse¬ 
vän  vallankumousta,  se  on  tavallisesti  seurausta  pienistä  tarkis¬ 
tuksista.  Jos  vanha  teoria  olisi  tarvinnut  muutakin  kuin  pientä 
tarkistusta,  se  ei  olisi  kestänyt  alun  perinkään. 

Kopernikus  vaihtoi  Maakeskeisen  planeettajärjestelmän  Au- 
rinkokeskeiseksi.  Niin  tehdessään  hän  vaihtoi  ilmeisesti  oikean 
teorian  selvästi  naurettavaksi.  Kysymys  oli  kuitenkin  siitä,  että 
planeettojen  liikkeille  piti  kehittää  parempia  laskumenetelmiä, 
ja  sen  vuoksi  maakeskeinen  teoria  hylättiin.  Mutta,  se  oli  pitä¬ 
nyt  pintansa  niinkin  kauan,  koska  se  oli  antanut  melko  hyviä 
tuloksia  ottaen  huomioon  sen  ajan  mittaustarkkuuden. 

Ja  edelleen,  geologiset  muodot  maan  pinnalla  muuttuvat  niin 
hitaasti  ja  biologiset  olennot  kehittyvät  niin  hitaasti,  että  aluksi 
näytti  järkevältä  olettaa,  että  ne  eivät  muutu  ja  että  maa  ja  elä¬ 
mä  olivat  aina  olleet  olemassa  samanlaisina  kuin  nykyisin.  Jos 
se  oli  totta,  oli  samantekevää,  oliko  Maan  ja  elämän  ikä  miljar¬ 
deja  vai  tuhansia  vuosia.  Tuhannet  oli  helpompi  tajuta. 

Mutta  kun  huolelliset  havainnot  osoittivat,  että  Maa  ja  elä¬ 
mä  muuttuivat  vauhdilla  joka  oli  hyvin  hidas,  mutta  ei  nolla, 
kävi  ilmeiseksi,  että  Maan  ja  elämän  täytyy  olla  hyvin  vanho¬ 
ja.  Se  ajatus  synnytti  nykyaikaisen  geologian  ja  käsityksen  bio¬ 
logisesta  evoluutiosta. 

Jos  muutosvauhti  olisi  nopeaa,  geologia  ja  evoluutio  olisi¬ 
vat  saavuttaneet  nykyisen  tilansa  jo  muinaisina  aikoina.  Täy¬ 
sin  muuttumattomana  pysyvän  maailman  ja  evolutiivisen  maail¬ 
man  hitaan  muutoksen  välinen  ero  on  kuin  nollan  ja  melkein  nol¬ 
lan  välinen  ero  ja  sen  vuoksi  kreationistit  voivat  jatkaa  hul¬ 
lutuksensa  julistamista. 

Entäpä  20:nnen  vuosisadan  kaksi  suurta  teoriaa:  suhteelli¬ 
suus  ja  kvanttimekaniikka? 

Nevvtonin  teoriat  liikkeestä  ja  painovoimasta  olivat  hyvin  lä¬ 
hellä  oikeaa,  ja  ne  olisivat  olleet  täysin  oikeita,  jos  valon  nopeus 
olisi  ääretön.  Valon  nopeus  on  kuitenkin  rajallinen,  ja  se  piti 
ottaa  huomioon  Einsteinin  suhteellisuusteorian  yhtälöissä  jot¬ 
ka  merkitsivät  laajennusta  ja  tarkennusta  Nevvtonin  yhtälöihin. 

Voitte  sanoa,  että  ero  rajallisen  ja  äärettömän  välillä  on  ää¬ 
retön,  eli  Nevvtonin  yhtälön  olisi  pitänyt  kaatua  heti.  Katso¬ 
taanpa  asiaa  hieman  toisin  ja  kysytään,  kauanko  valolta  kestää 
yhden  metrin  kulkemiseen. 

Jos  valo  kulkisi  äärettämän  nopeasti,  siltä  veisi  nolla  sekun¬ 
tia  metrin  matkaan.  Valon  todellisella  nopeudella  siihen  mat¬ 
kaan  kuitenkin  kuluu  0,0000000033  sekuntia.  Einstein  teki  kor¬ 
jauksen  juuri  nollan  ja  tuon  0,0000000033:n  välillä. 

Korjaus  oli  yhtä  tärkeä  kuin  se,  joka  tehtiin  Maan  kaare¬ 
vuudelle,  kahdeksan  tuumaa  maililla.  Ilman  Einsteinin  korjaus¬ 
ta  alkeishiukkaset  eivät  kiihdytettynä  käyttäytyisi  niinkuin  ne 
käyttäytyvät,  eivätkä  hiukkaskiihdyttimet  toimisi  niinkuin  ne 
toimivat,  eivätkä  ydinpommit  räjähtäisi  eivätkä  tähdet  loistai¬ 
si.  Se  oli  kuitenkin  pieni  korjaus,  eikä  ihme  ettei  Newton  omana 
aikanaan  voinut  ottaa  sitä  huomioon,  koska  hän  joutui  rajoittu- 
-aan  mittauksissaan  sellaisiin  nopeuksiin  ja  etäisyyksiin,  joilla 
korjaus  oli  merkityksetön. 

Edelleen,  kvanttiteoriaa  edeltäneen  ajan  fysiikka  oli  puut¬ 
teellinen,  koska  se  ei  ottanut  huomioon  maailmankaikkeuden 
"rosoisuutta".  Kaikkien  energiamuotojen  ajateltiin  tuolloin  ole¬ 
van  jatkuvia,  eli  jaettavissa  yhä  pienempiin  ja  pienempiin  eriin, 
äärettömiin. 

Kävi  ilmi,  ettei  niin  olekaan.  Energia  jakautuu  kvanttei- 
hin,  joiden  koko  on  riippuvainen  suureesta  nimeltä  Pianokin  va¬ 
kio.  Jos  Pianokin  vakio  olisi  nolla  erg-sekuntia,  energia  olisi 
jatkuvaa,  eikä  rosoisuutta  olisi.  Pianokin  vakio  on  kuitenkin 
0,0000000000000000000000000066  erg-sekuntia.  Se  on  todella 
pieni  poikkeama  nollasta,  niin  pieni,  että  jokapäiväisissä  ener¬ 
giaan  liittyvissä  kysymyksissä  siitä  ei  tarvitse  välittää.  Jos  ol¬ 
laan  tekemisissä  alkeishiukkasten  kanssa,  rosoisuus  on  kuitenkin 
niin  suuri,  ettei  niitä  voi  käsitellä  ottamalta  kvanttiteorian  vaa¬ 
timuksia  huomioon. 

Koska  teorioiden  tarkistukset  muuttuvat  pienemmiksi  ja  pie¬ 
nemmiksi,  jopa  alkuperäiset,  antiikkiset  teoriat  ovat  olleet  riit¬ 
tävän  oikeita  tehdäkseen  edistysaskeleet  mahdollisiksi;  edisty¬ 
saskeleet,  jotka  puolestaan  tekivät  seuraavat  tarkistukset  mah¬ 
dollisiksi. 

Kreikkalaiset  ottivat  käyttöön  mm.  pituus-  ja  leveyspiirien 
käsitteet,  ja  he  laativat  järkeviä  karttoja  Välimeren  alueesta  ot  - 
tamatta  Maan  pallonmuotoa  huomioon.  Ja  leveys-  ja  pituuspii¬ 
rejähän  me  käytämme  edelleen. 

Sumerilaiset  olivat  todennäköisesti  ensimmäisiä,  jotka  muo¬ 
toilivat  periaatteen  planeettojen  liikkeiden  säännönmukaisuu¬ 
desta  ja  ennustettavuudesta.  He  myös  kehittivät  menetelmiä 
planeettaennusteiden  laatimiseksi,  vaikka  he  olettivatkin  Maan 
olevan  maailmankaikkeuden  keskus.  Heidän  mittauksiaan  on 
korjattu  valtavasti,  mutta  periaate  on  pysynyt  ennallaan. 

Nevvtonin  painovoimalaki  on  epätäydellinen  valtavan  pitkil¬ 
lä  matkoilla  ja  valtavilla  nopeuksilla  liikuttaessa,  mutta  se  on 
täysin  riittävä  Aurinkokunnan  mittakaavassa.  Halleyn  komeet¬ 
ta  ilmestyy  aina  juuri  niin  täsmällisesti  kuin  Nevvtonin  lait  en¬ 
nustavat.  Kaikki  rakettilennot  perustuvat  Nevvtonin,  ja  Voya¬ 
ger  Il  saapui  Uranukseen  sekunnin  tarkkuudella  lasketusta  ajas¬ 
ta.  Suhteellisuusteoria  ei  estänyt  mitään  näistä  asioista  tapah¬ 
tumasta. 

1 800-luvulla,  ennen  kuin  kvanttiteoriasta  oli  edes  unelmoi¬ 
tu.  muotoiltiin  termodynamiikan  pääsäännöt,  niiden  joukossa 
energian  häviämättömyys  ensimmisenä  ja  entropian  väistämä¬ 
tön  kasvu  toisena.  Myös  muita  häviämättömyyden  lakeja  muo¬ 
toiltiin,  kuten  momentin,  liikemomentin  ja  sähkövarauksen  hä¬ 
viämättömyys.  Samoin  sähkömagneettisuutta  koskevat  Max¬ 
wellin  lait.  Kaikki  pysyivät  vankasti  paikallaan,  vaikka  kvant¬ 
titeoria  tuli  mukaan  kuvaan. 

Luonnollisesti  näitä  teorioita  voitaisiin  pitää  väärinä  siinä 
yksinkertaisesssa  mielessä,  jota  englannin  kirjallisuuden  opiske¬ 
lijamme  edustaa,  mutta  paljon  todellisemmassa  mielessä  niitä 
on  pidettävä  ainoastaan  epätäydellisinä. 

Esimerkiksi  kvanttiteoria  on  tuottanut  sellaisen  asian  kuin 
"kvanttikummallisuus",  joka  on  asettanut  kyseenalaiseksi  itse 
todellisuuden  luonteen  ja  joka  tuottaa  filosofisia  pulmia,  joiden 
ratkaisemisesta  fyysikot  eivät  näytä  pääsevän  yksimielisyyteen. 

Saattaa  olla,  että  olemme  tulleet  vaiheeseen,  jossa  ihmisaivot  ei¬ 
vät  enää  tajua  asioita,  tai  sitten  voi  olla,  että  kvanttiteoria  on 
epätäydellinen,  ja  kaikki  kummallisuus  katoaa  kunhan  teoriaa 
on  pystytty  kunnolla  laajentamaan. 

Kvanttiteoria  ja  suhteellisuusteoria  näyttävät  puolestaan 
olevan  toisistaan  riippumaltomia.  Kun  kvanttiteoria  näyttää 
mahdollistavan  kolmen  perusvoiman  yhdistämisen  yhteen  ma¬ 
temaattiseen  systeemiin,  neljäs  voima  eli  painovoima  -  suhteel¬ 
lisuusteorian  valtakunta  -  näyttää  toistaiseksi  taipumattomalta. 

Jos  kvanttiteoria  ja  suhteellisuus  voidaan  yhdistää,  voidaan 
saavuttaa  aito  "yhdistetty  kenttäteoria". 

Jos  kaikki  se  saataisiin  aikaan,  jäisi  tunnetun  maailman  reu¬ 
noille  vielä  paljon  pienempiä  hienouksia  sorvattavaksi  -  alkurä¬ 
jähdyksen  luonne  ja  maailmankaikkeuden  synty,  mustien  auk¬ 
kojen  keskustojen  ominaisuudet,  eräitä  kohtia  galaksien  ja  su¬ 
pernovien  kehityksessä,  ja  niin  edelleen. 

Melkein  kaikki  meidän  nykyiset  tietomme  pitäisivät  kuiten¬ 
kin  pintansa.  Minulla  on  uskoakseni  oikeus  iloita  siitä,  että 
elän  vuosisadalla,  jolloin  maailmankaikkeus  on  oleellisilla  osil¬ 
taan  ymmärretty. 

Aivojuuttuma 


Matti  A.  Miettinen 


Skeptikossa  n:o  14  oli  Matti  Virtasen  artikkeli  "tosi  vahvuista 
uskomuksista".  Sen  lopussa  pyydettiin  ehdotuksia  sanaksi,  jo¬ 
ka  kuvastaisi  sellaista  mielentilaa,  jota  mikään  mahti  maailmas¬ 
sa  ei  pysty  muuttamaan. 

Tehdessäni  omaa  tutkimustani  törmäsin  jatkuvasti  sellaiseen 
päähänpinttymään,  enkä  keksinyt  silloinkaan  sanaa  kuvaamaan 
sitä.  Pakkomielteellä  on  melko  tarkka  sisällyksensä  psykiatrias¬ 
sa,  kun  taas  päähänpisto  ja  -pinttymä  sisältävät  tilapäisyyden 
ja  muuttumisen  mahdollisuuden. 

Termin  keksiminen  on  pyörinyt  mielessäni,  ja  silloin  tällöin 
on  tullut  suomen  sanastoakin  vilkaistua,  mutta  mitään  ehdot¬ 
toman  hyvää  "välähdystä"  en  ole  saanut.  Kansan  suussahan  on 
kyllä  erilaisia  irvailevia  ilmaisuja,  mutta  mielestäni  pitäisi  olla 
käytettävissä  jokseenkin  asiallinen  termi. 

Paras  löytämäni  sana  voisi  juontua  verbistä  'juuttua'.  Subs¬ 
tantiivi  olisi  siis  juuttuma.  Sitä  ei  ole  varattu  vielä  lääketie¬ 
teeseen  muussa  merkityksessä.  Sanalla  on  pysähtyneisyyttä  ja 
myös  pysyvyyttä  kuvaava  sisältö:  puhutaan  paikoilleen  juuttu¬ 
misesta,  ja  laivathan  juuttuvat  karille.  Erotukseksi  näistä  mer¬ 
kityksistä  sanalle  pitäisi  kuitenkin  saada  etuliite. 

Koska  käsittelemämme  asenne  on  ihmisen  korvien  välissä, 
kysymykseen  voisivat  tulla  järki-,  äly-,  mieli-  tai  aivojuuttuma. 
Kolmen  ensinmainitun  pitäisi  ilmeisesti  olla  genetiivimuotoisia. 
mikä  tekisi  niistä  kankeita.  Siksi  pitäisin  A  I  V  O  J  U  U  TT  U  M  A  A 
parhaana  vaihtoehtona.  Sillä  ei  pitäisi  olla  paljonkaan  tunnela¬ 
tausta  tai  arvovarausta  -  ainakaan  minun  mielessäni. 

Vai  onko  jollekin  valaistunut  parempi  vaihtoehto? 

Kirja-arvostelu 

Lennart  Lidfors:  Rakkaus,  lahja  tähdiltä,  Gummerus  1992, 
alkuteos  Gävan  frän  stjärnorna,  1991 

Hannu  Karttunen 


Kirjoittaja  on  esittelyn  mukaan  "työskennellyt  atomitutkimuk- 
sessa  käyttöinsinöörinä,  hän  on  sähköinsinööri,  lääketieteen  kan¬ 
didaatti  ja  äskettäin  väitellyt  psykologian  tohtori."  Vaikuttava, 
vaikkakin  hieman  erikoinen  aineyhdistelmä.  Kirjan  perusteel¬ 
la  hän  kaiken  lisäksi  harjoittaa  psykiatriaa.  Kirja  näet  kertoo 
Lidforsin  potilaasta,  Mariesta,  jonka  traumoja  kirjoittaja  yrit¬ 
tää  poistaa  hypnoosin  avulla. 

Hypnoosissa  Marie  kertoo  kokemuksiaan  aikaisemmista  in¬ 
karnaatioistaan.  Välillä  hän  myös  kanavoi  keskusteluja  Lacek- 
si  kutsutun  ulkoavaruuden  olennon  kanssa.  Marieta  kuvataan 
menestyväksi,  meneväksi  ja  määrätietoiseksi  virkanaiseksi,  jol¬ 
laisen  ei  luulisi  sepittelevän  satuja.  Mutta  toisaalta: 

Mutta  jo  hyvin  varhaisessa  vaiheessa  ilmeni,  että  hänet  oli  hy¬ 
vin  helppo  hypnotisoida.  Syvään  transsiin  vaipuva  henkilö,  jo¬ 
ka  käytännöllisesti  katsoen  nukutti  itsensä.  Jokaisen  terapeutin 
ja  tutkijan  unelma. 

Näin  maallikosta  tuntuisi,  että  noin  suggestioherkän  henki¬ 
lön  kertomuksiin  olisi  syytä  suhtautua  varauksella.  Mutta  Lid¬ 
fors  on  ilmeisesti  vakuuttunut,  että  hypnoosissa  kerrotaan  vain 
ehdottoman  objektiivinen  totuus,  siihen  mitään  lisäämättä.  Mi¬ 
käli  olen  asian  oikein  ymmärtänyt,  ihmismielen  luova  toiminta 
voi  kyllä  hyvin  jatkua  hypnoosissakin,  joten  terapeutin  tulisi 
suhtautua  kriittisesti  potilaansa  esittämiin  hurjiin  kertomuksiin 
edellisistä  inkarnaatioistaan. 

Aluksi  Lidfors  haluaa  esittää  itsensä  todellakin  hieman  epä¬ 
luuloisena  tutkijana,  jossa  Marien  kertomukset  herättävät  vil¬ 
pitöntä  hämmästystä.  Mutta  vaikka  hänellä  on  tilaisuus  kysyä 

asioita,  joilla  Marien  kertomuksien  todenperäisyyttä  voitaisiin 
tutkia,  hän  jättää  mahdollisuuden  käyttämättä.  Kirjan  lopussa 
hän  on  jo  valmis  uskomaan  kymmenen  ihmettä  ennen  aamiais¬ 
ta.  Siellä  täältä  löytyy  kyllä  paljastavia  vihjeitä  siitä,  mikä  Lid- 
lorsin  suhde  rajatietoon  on  ollut  ennen  Marien  tapaamista. 

Kirjan  alkupuolella  hän  kertoo  tavanneensa  Uri  Gellerin  ja 
vakuuttuneensa  tämän  kykyjen  aitoudesta.  Hän  kertoo  myös  ol¬ 
leensa  perustamassa  Tukholman  Psykobiofysiikan  Tutkimuskes¬ 
kusta  ja  Psykobiofysiikan  Yhdistystä,  jotka  harrastivat  paranor¬ 
maaleja  ilmiöitä,  eivätkä  ilmeisesti  kovin  kriittisesti.  On  vaikea 
välttyä  vaikutelmalta,  että  Lidtorsilla  oli  selvä  ennakkoasenne 
paranormaaleihin  ilmiöihin  jo  ennen  kuin  hän  tapasi  potilaansa. 

Hömppäkirjoille  tyypilliseen  tapaan  tähänkin  on  sotkettu 
kaikki  mahdollinen.  Tekstistä  löytyvät  Atlantis,  yin  ja  yang, 
kiteet,  chakrat,  pyramidit,  yliälykkäät  delfiinit,  aurat,  telepa¬ 
tia,  Uri  Geller,  ufot,  metrin  mittaiset  humanoidit,  sivupersoo¬ 
nat,  värähtelytasot,  OBEt,  karma,  verenseisautus,  Shirley  Mac- 
Laine,  kissaihmiset,  väriterapia,  musta  magia,  kundaliinikäär- 
me,  VVhitley  Strieber,  skientologiset  ideat  sikiön  kokemuksista 
ja  astraaliruumiit.  Ilmeisesti  hölmöt  argumentit  muuttuvat  us¬ 
kottaviksi,  kunhan  niitä  on  riittävän  paljon. 

Kirjan  lopussa  olevassa  sanastossa  selitetään  muutamia  yli¬ 
luonnollisiin  ilmiöihin  liittyviä  käsitteitä.  Kirjan  kriittisyyden 
tasosta  saa  käsityksen  vaikkapa  sanan  ihmeparantaminen  seli¬ 
tyksestä: 

Ahtaammassa  merkityksessä  ihmeparantamisella  tar¬ 
koitetaan  "kättenpäällepanemista",  jolloin  kädet  pan¬ 

naan  suoraan  potilaan  ruumiille  tai  vähän  sen  yläpuo¬ 
lelle. 

Eri  menetelmillä  voidaan  ajateltu  tai  koettu  energia 
suunnata  sormenpäistä  tai  kämmenestä  potilasta  kohti. 

Parannuksen  eri  muotoja  ovat  kaukoparannus,  us¬ 
konnollinen  parantaminen  sekä  parantaminen  eri  apu¬ 
välineiden  esierkiksi  valon,  äänien  ja  kiteiden  avulla. 

Siinä  kaikki.  Ei  yhtään  ainoaa  epäilevää  sanaa.  Lidforsin 
maailma  on  täynnä  ihmeitä,  jotka  eivät  kaipaa  analysointia,  sen 
enempää  kuin  kahvinkeittimen  käyttö. 

Esipuheessa  kirjoittaja  toteaa,  että  skeptikot  voivat  ottaa 
kirjan  pelkkänä  viihteenä.  Kirjoittajana  Lidfors  on  toki  suoma¬ 
laisia  hengenheimolaisiaan  Koivulaa  ja  Luukanen-Kildeä  huo¬ 
mattavasti  etevämpi,  mikä  nyt  ei  kylläkään  paljon  vaadi.  Kirjan 
viihteellinen  arvo  jää  aika  vähäiseksi;  ehkä  sitä  voi  käyttää  ajan- 
tappoaseena  joutuessaan  flegmaattisessa  mielentilassa  odottele¬ 
maan  tuntikaupalla  jatkoyhteyksiä  Euroopan  ruuhkaisilla  lento¬ 
kentillä.  Kirja  jättää  mielentilan  sopivasti  yhtä  flegmaattiseksi. 

Suurin  osa  tekstistä  koostuu  hypnoosi-istuntojen  transkrip¬ 
tioista,  ja  on  samojen  asioiden  loputonta  jankuttamista.  Ai¬ 
noa  juonellinen  yllätys  on,  että  kirja  loppuu  ilman  minkäänlais¬ 
ta  loppuhuipennusta.  Ilmeisesti  kustantaja  on  laatinut  takakan¬ 
nen  mainostekstin,  joka  sanoo,  että  ulkoavaruuden  olennolla  on 
tehtävä  kirjan  san  kari  parille.  Mitään  sellaista  sieltä  en  kyllä 
löytänyt;  ehkä  saamme  lukea  siitä  kirjan  jatko-osasta.  Kirjan 
kosmisen  viestin  syvällisimpiä  ajatuksia  on,  että  "pitää  katsel¬ 
la  puita".  Tämä  on  vallan  mainio  ajatus,  jota  kannatan  lämpi¬ 
mästi.  Sen  esittäjäksi  on  kuitenkin  turha  raahata  sankarittaren 
inkarnaatiota  intiaanina. 

Todellisuudessa  Lidfors  ei  ole  tarkoittanut  kirjaansa  viihteek¬ 
si.  Heti  ensimmäisellä  rivillä  hän  toteaa  sen  perustuvan  tosita¬ 
pahtumiin.  Tätä  korostetaan  myös  kirjan  etu-  ja  takakannes¬ 
sa.  Itse  asiassa  ainoat  yliluonnolliset  tapahtumat  löytyvät  Ma¬ 
rien  kertomuksista.  Mikäli  hyväksymme  sen,  että  hypnoosissa¬ 
kin  ihminen  voi  kertoa  satuja,  kirja  voi  todellakin  "perustua  to¬ 
sitapahtumiin".  Humpuukiksi  sen  tekevät  vasta  potilaansa  tari¬ 
noiden  ehdottomaan  totuuteen  uskovan  kirjoittajan  kommentit. 

Ja  lopuksi  minun  on  taas  kerran  nalkutettava  tästä  samas¬ 
ta  asiasta:  Tapaamme  tässä  erilaisia  inkarnaatioita,  kuten  in¬ 
tiaanin  ja  muinaisen  Egyptin  papittaren.  Tapaamme  myös  mei¬ 
tä  paljon  kehittyneemmän  ulkoavaruuden  olennon.  Heillä  voisi 
olla  paljon  mielenkiintoista  kerrottavaa.  Kuitenkin  heidän  pu¬ 
heensa  on  kuin  saippuaoopperasta.  Ei  koskaan  mitään,  mikä 
vakuuttaisi  meidät  näiden  olentojen  todellisuudesta.  Ei  mitään 
uutta.  Ei  mitään  kiinnostavaa,  vaan  aina  sitä  samaa  iänikuis¬ 
ta  lässytystä. 

Miksi  homeopaattiset  valmisteet  eivät  ole 
lääkkeitä? 


Olavi  Pelkonen 


Italian  Belgiratessa,  Lago  di  Maggioren  rannalla,  kokoontuivat 
syyskuussa  1992  melkein  kaikkien  Euroopan  farmakologiyhdis- 
tysten  puheenjohtajat  tai  edustajat  käsittelemään  homeopaat¬ 
tisia  valmisteita. 

Italian  farmakologiyhdistyksen  koollekutsuman  tilaisuuden 
taustalla  oli  Euroopan  yhteisön  päätös  hyväksyä  "homeopaat- 
lisille  lääkkeille"  (EY:n  ilmaisu)  ns.  yksinkertaistettu  rekiste¬ 
röintimenettely.  Sen  mukaan  nämä  valmisteet  saisivat  toisaal- 
-a  lääkkeille  kuuluvan  virallisen  aseman,  mutta  niitä  ei  tarvitsi¬ 
si  tarkistaa  varsinaisilta  lääkkeiltä  vaadittavalla  tavalla.  Koska 
tällainen  päätös  pitää  sisällään  useita  vakavia  ja  kauaskantoisia 
seurauksia,  Euroopan  farmakologit  päättivät  ottaa  kantaa  asiaan. 

Nykyaikainen  lääketiede  ja  farmakologia  (lääkeaineoppi) 
ovat  saaneet  paljon  aikaan:  meillä  on  käytettävissä  suuri  joukko 
tehokkaita  ja  osuvia  lääkkeitä.  Monien  yleisten  tautien  lääke¬ 
hoito  on  parantunut  dramaattisesti  viimeisten  10-20  vuoden  ai¬ 
kana  -  esimerkeiksi  käyvät  vaikkapa  verenpainetauti,  sydämen 
toiminnanvajaus,  Parkinsonin  tauti  tai  mahahaava. 

Lääkehoidon  parantuminen  on  perustunut  ja  perustuu  tu¬ 
levaisuudessakin  uusien,  tehokkaammin  vaikuttavien,  osuvam¬ 
pien  ja  turvallisempien  lääkemolekyylien  kehittämiseen.  Kehi¬ 
tystyöstä  maksetaan  kallis  hinta:  lääkkeiden  turvallisuus  on  pys¬ 
tyttävä  osoittamaan  jo  ennen  varsinaista  käyttöönottoa,  laajoil¬ 
la  koe-eläin-  ja  ihmistutkimuksilla,  ja  ne  tietysti  maksavat. 

Farmakologien  näkemyksen  mukaan  tällainen  pitkä  ja  kal¬ 
lis  tie  on  välttämätön,  ja  myös  lääketeollisuus  on  samaa  miel- 
Lääketeollisuuden  vaatimukset  rekisteröinnin  nopeuttami¬ 
seksi  eivät  liity  lääketestauksen  helpottamiseen  tai  tason  alenta¬ 
miseen,  vaan  viranomaisten  suorittaman  tarkastuksen  nopeut¬ 
tamiseen. 

Lääketieteen  ja  lääkehoidon  valtavasta  kehittymisestä  huo¬ 
limatta  osa  ihmisistä  ei  ole  tyytyväisiä.  Julkisuudessa  esite¬ 
tään  jatkuvasti  vaihtoehtoisten  hoitomuotojen  "virallistamista" 
ja  kerrotaan  tarinoita  niiden  paremmuudesta  koululääketietee¬ 
seen  verrattuna.  Yksi  näistä  vaihtoehtoisista  hoitomuodoista  on 
homeopatia,  saksalaisen  lääkärin  Samuel  Flahnemannin  (1755- 
1843)  perustama  hoitosuuntaus,  joka  on  Keski-  ja  Etelä-Euroo- 
passa  hyvin  suosittua.  Sitä  opetetaan  ja  tutkitaan  alan  omissa 
opistoissa  ja  tutkimuslaitoksissa. 

Seuraavassa  pyrimme  kuvaamaan  homeopatian  periaatteita, 
ei  niinkuin  piru  lukisi  Raamattua,  vaan  niinkuin  ne  esitetään 
homeopatian  omissa  kirjoissa.  Pyrimme  myös  vertaamaan  ho¬ 
meopatian  ja  farmakologian  näkemyksiä  toisiinsa. 

Homeopatialle  on  tyypillistä  viisi  "periaatetta":  vitalismi, 
symptomologia,  samankaltaisuus  (similia),  potentiaatio  ja  mo- 
noterapia. 

Vitalismilla  tarkoitetaan  niin  sairauden  kuin  parantumien¬ 
kin  perustumista  immateriaalisiin,  aineettomiin  prosesseihin. 
Nykytiede  sen  sijaan  perustuu  käsitykselle  elämän,  kuoleman, 
terveyden  ja  sairauden  biokemiallis-materiaalisesta  pohjasta  (jo¬ 
hon  perustuvat  luonnollisesti  myös  psykologiset  ja  sosiaaliset 
prosessit.) 

Symptomologia  tarkoittaa  hoidon  valintaa  oireiden  mukaan. 
Nykylääketiede  korostaa  hoidon  valintaa  syyn  mukaan,  mikäli 
syy  on  selvitettävissä. 

Samankaltaisuuden  periaatteen  mukaan  aine,  joka  aiheuttaa 
tiettyjä  oireita  terveessä  ihmisessä  sopii  lääkkeeksi  sairauteen, 
joka  ilmenee  näinä  samoina  oireina.  Nykylääketieteen  mukaan 
ne  harvat  tapaukset,  joissa  samankaltaisuuden  periaateesta  voi¬ 
daan  puhua  (esimerkiksi  digitalis),  perustuvat  sattumaan. 


30 


SKEPTIKKO  15.  syksy  1992 


Potentiaatiolla  tarkoitetaan  lääkkeiden  laimentamista  tietyn 
standardoidun  kaavan  ja  voimakkaan  sekoituksen  avulla.  Nyky¬ 
tiedon  mukaan  monissa  homeopaattisissä  valmisteissa  ei  ole  mo¬ 
lekyyliäkään  alkuperäistä  ainetta  jäljellä,  joten  siiloin  ei  tieten¬ 
kään  voida  puhua  mistään  vaikuttavasta  aineesta  tieteellises¬ 
sä  mielessä. 

Monoterapialla  Hahnemann  tarkoitti  yhtä  ainoaa  ainetta  si¬ 
sältävän  valmisteen  käyttöä  sairauden  hoidossa.  Se  periaate  on 
lähellä  nykylääketieteen  käsitystä,  mutta  tämä  Hahnemannin 
periaate  on  suureksi  osaksi  nykyhomeopatian  hylkäämä. 

Omana  aikanaan  Hahnemann  oli  menestyvä  ja  tavallaan  jo¬ 
pa  vallankumouksellinen  lääkäri,  ja  hänen  kehittämänsä  homeo¬ 
patia  pelasti  monen  potilaan  hengen.  Sinä  aikana  lääkekäytössä 
oli  monia  hyvin  myrkyllisiä  metalliseoksia,  sekä  kasvisrohdoksia. 
Myös  suoneniskentää  käytettiin  paljon.  Silloin  tietysti  äärim¬ 
mäisten  laimeiden  valmisteiden  käyttö  johti  paranemiseen,  kos¬ 
ka  se  antoi  elimistön  luontaiselle  parantumis-  ja  korjauskyvylle 
mahdollisuuden  tehdä  tehtäviinsä. 

Hahnemannin  voidaankin  hyvällä  syyllä  sanoa  edustaneen 
aikansa  edistyneintä  lääketiedettä.  Sen  sijaan  Rudolf  Steinerin 
kehittämä  antroposofinen  hoitosuunta,  jossa  käytetään  homeo¬ 
paattisia  valmisteita,  ei  edes  syntyaikanaan  perustunut  aikansa 
parhaaseen  lääketieteeseen  vaan  aivan  muihin  periaatteisiin. 

Kehitys  on  Hahnemannin  aikojen  jälkeen  ollut  nopeaa,  ja  ny¬ 
kyisin  hänen  periaatteensa  ovat  tieteen  kannalta  katsoen  histo¬ 
riallisia  kuriositeetteja.  Me  tiedämme,  että  useimmat  lääkeai¬ 
neet  vaikuttavat  sitoutumalla  soluissa  oleviin  osasiin,  ns.  re¬ 
septoreihin  ja  panevat  sillä  tavalla  alulle  tapahtumasarjan,  joka 
johtaa  sairauden  oireiden  lievenemiseen  tai  paranemisen  käyn¬ 
nistymiseen. 

Me  tiedämme  myös,  että  lääkeaineet  "tottelevat”  ns.  annos- 
vaikutus-periaatetta:  tietyissä  rajoissa  annosta  lisäämällä  lisä¬ 
tään  myös  vaikutusta.  Esimerkiksi  alkoholia  nauttivat  ihminen 
oppii,  että  mitä  suurempi  annos,  sitä  enemmän  vaikutuksia.  Ei¬ 
kä  alkoholi  ole  mitenkään  olellisesti  erilainen  muihin  lääkeainei¬ 
siin  verrattuna.  Tämä  periaatehan  on  täysin  vastakkainen  ho¬ 
meopatian  potentiaatiolle. 

Me  tiedämme,  että  munuaissairauden  tai  lisämunuaiskasvai- 
-en  aiheuttaman  tai  ns.  essentiaalisen  verenpainetaudin  hoi¬ 
to  on  aivan  erilaista,  vaikka  kaikissa  pääoire  on  aivan  sama  eli 
verenpaineen  liiallinen  nousu.  Homeopatian  symptomologisen 
periaatteen  mukaan  niitä  pitäisi  kuitenkin  hoitaa  samalla  val¬ 
misteella. 

Nämä  esimerkit  riittänevät  osoittamaan,  etteivät  homeopa¬ 
tian  periaatteet  ja  nykytieteen  lähestymistavat  ole  millään  ta¬ 
valla  yhteensovitettavissa. 

Kriittiselle  lukijalle  lienee  käynyt  selväksi,  miksi  Euroopan 
farmakologit  halusivat  ottaa  kantaa  Euroopan  yhteisön  direk¬ 
tiiviin.  He  halusivat  ensinnäkin  viestittää  yhteisön  päättäjille, 
että  homeopaattiset  valmisteet  eivät  ole  lääkeaineita  sanan  ny¬ 
kyaikaisessa  merkityksessä.  Mikäli  joku  haluaisi  löytää  niille  vi¬ 
rallisen  aseman  nykylääketieteen  sisällä,  sen  pitäisi  tapahtua  so¬ 
veltamalla  tietoisesti  lääketieteen  plasebo-  eli  lumekäsitettä. 

Euroopan  farmakologit  halusivat  myös  tuoda  selvästi  ja  yk¬ 
sikäsitteisesti  julkisuuteen  sen  tosiasian,  että  homeopatian  pe¬ 
riaatteet,  vaikka  ne  aikanaan  edustivatkin  edistystä  hoidossa, 
perustuvat  jo  aikoja  sitten  vanhentuneille  käsityksille  ja  usko¬ 
muksille,  joilta  lääketieteen  edistyminen  on  pudottanut  pohjan 
pois. 

CSICOP  oikeudessa 

Yhdysvaltain  liittovaltion  tuomioistuin  hylkäsi  alkusyksystä 
kanteen,  jonka  Uri  Geller  oli  nostanut  skeptikoiden  järjestöä 
CSICOPia  vastaan.  Washington  D.C:ssä  istunut  oikeus  myös 
kielsi  uhkasakon  uhalla  (Selleriä  uusimasta  kanteluaan. 

Geller  oli  nostanut  kanteen  toukokuusa  1991,  syyttäen  tai¬ 
kuri  James  Randia  ja  CSICOPia  kunnianloukkauksesta.  Louk¬ 
kaus  oli  Gellerin  mukaan  tapahtunut  Randin  haastattelussa,  jo¬ 
ka  julkaistiin  International  Herald  Tribune  -lehdessä.  Randi  oli 
siinä  esittänyt  hyvin  tunnettuja  mielipiteitään  Gellerin  "psyyk¬ 
kisistä''  kyvyistä. 

CSICOP  esitti  puolustuslausunnossaan,  ettei  sitä  voida  pi- 
---  vastuullisena  väitteistä,  joita  Randi  oli  esittänyt.  Randihan 
ei  tuolloin  toiminut  CSICOPin  edustajana. 

CSICOPin  toiminnanjohtaja  Barry  Karr  totesi  oikeudelle, 
että  järjestö  on  vedetty  mukaan  juttuun  vain  pelottelun  ja  häi¬ 
rinnän  vuoksi,  "siinä  toivossa,  että  oikeusjuttu  estäisi  CSICO¬ 
Pia  toimimasta  foorumina  kriittiselle  keskustelulle  ja  paranor¬ 
maaleiksi  väitettyjen  ilmiöiden  tutkimukselle". 

Tähän  argumenttiin  perustui  myös  tuomarin  päätös  asettaa 
Gellerille  uhkasakko  jutun  jatkamista  vastaan.  Liittovaltion  tuo¬ 
mioistuimilla  on  lupa  estää  sellaisten  sopimattomien  kanteiden 
esittäminen,  joiden  tarkoitus  on  vain  häiritä  tai  aiheuttaa  tar¬ 
peetonta  viivytystä  tai  nostaa  oikeudenkäynnin  kustannuksia. 

CSICOPin  puheenjohtaja  Paul  Kurtz  kommentin  päätöksen 
jälkeen,  että  järjestö  piti  Gellerin  kannetta  vakavana  haastee¬ 
na  sananvapaudelleen.  Gellerin  uhkasakko  on  hänen  mielestään 
vakava  varoitus  kaikille  jotka  aikovat  käyttää  kunnianloukkaus- 
kanteita  kiusantekoon. 

Juttu  ei  kaikesta  huolimatta  ole  vielä  ohi:  vaikka  Geller  ei 
voi  uudistaa  kannettaan,  hän  on  ilmoittanut  tyytymättömyyten¬ 
sä  tuomarin  päätökseen,  ja  CSICOP  joutuu  vielä  vastaamaan. 

Erillinen  oikeusjuttu  Randin  ja  Gellerin  välillä  on  Skeptikon 
tietojen  mukaan  edelleen  kesken  marraskuussa  1992. 

English  summary 


Aus  Liebe  zur  Kunst,  Editorial  by  Matti  Virtanen 

In  August  1  992  the  Commercial  TV-channel  MTV  Finland 
broadcast  a  UFO-special  with  pro-ufo  documentaries  and  a  stu- 
dio-discussion  with  ufo  believers  only.  During  the  discussion  one 
of  the  ufologists  shovved  a  s  m  ali  Stone- li  ke  object,  c  I  a  i  m  i  n  g  it  to 
be  a  part  of  a  crashed  UFO.  The  follovving  day  Skeptikko  as- 
ked  the  ufologists  to  provide  a  copy  of  the  Scientific  research 
report  that  they  said  has  corroborated  their  claim.  They  pro- 
mised.  Now,  after  three  months  of  vvaiting,  no  report  has  ma- 
terialized.  Why  are  we  skeptics  letting  ourselves  be  disappoin- 
ted  again  and  again  when  most  people  either  don't  give  a  damn 
or  believe  blindly?  Maybe  the  German  phrase  Aus  Liebe  zur 
Kunst  (For  the  love  of  Art)  is  suffient  to  explain  it.  The  as- 
king  itself  may  he  revvarding,  even  when  you  know  the  ansvvers 
are  not  forthcoming. 


The  relativity  of  wrong,  Isaac  Asimov 

For  the  memory  of  science  fiction  and  science  non-fiction  aut- 
hor  Isaac  Asimov,  who  died  on  April  6th,  1992,  the  skeptikko 
publishes  a  translation  of  the  title  Essay  from  Asimov's1989 
collection  of  essays  (The  Relativity  of  VVrong,  Doubleday  /  Pin- 
nalce  Books  1989). 

Asimov  discusses  the  vvidespread  belief  that  Scientific  theories 
that  aren't  perfectly  and  completely  right  are  totally  and  equally 
vvrong.  In  fact,  good  concepts  are  gradually  refined  and  exten- 
ded.  Supplanted  theories  are  not  so  much  vvrong  as  incomplete. 

Why  homeopathic  preparations  are  not  medicine. 

Olavi  Pelkonen 


Representatives  from  European  pharmacological  associations 
met  in  Italy  in  september  1992  to  discuss  the  EC's  decision 
to  accept  a  simplified  registration  procedure  for  homeopathic 
preparations,  vvhich  the  EC  now  calls  "homeopathic  medici- 
nes".  The  pharmacologists  protested  this  decision,  because  ho- 
meopathy  is  incompatible  with  modern  medicine.  The  aut- 
hor  discusses  briefly  the  problems  with  homeopathy's  five 
principles:  vitalism,  symptomology ,  similarity  (similia),  poten- 
tation  and  monotheraby.  Only  monotheraby  is  close  to  me- 
disine’s  principles,  butt  it  is  largely  neglected  by  modern  ho- 
meopathy. 


On  the  methodology  of  UFO-studies.  Karlo  Kauko 

The  author  vvonders  why  Studies  of  UFO-reports  often  follovv  a 
simple  methodology  of  just  collecting  eyevvitness  stories  vvithout 
comparing  them  to  anything.  A  suggestion  is  made  to  create  a 
comparison  material  from  purely  imagitive  stories.  If  "real" 
eyevvitness  stories  differ  significantly  from  invented  stories,  the 
ufo-phenomenon  could  be  studied  more  systematically. 

Jos  haluat  liittyä  Skepsiksen  jäseneksi,  lähetä  allaoleva  lomake 
täytettynä  Skepsiksen  sihteerille:  Lauri  Gröhn,  Ojahaanpolku  8 
B  17,  01600  Vantaa. 


Jäsenanomus 


Nimi 

Ammatti  ja  oppiarvo 

Lähiosoite 

Postitoimipaikka 

Puhelin 

Työpaikka 

Lähiosoite 

Postitoimipaikka 

Puhelin 

Kokemus  Skepsiksen  toimialaan  liittyvistä  asioista,  mahdolliset 
aihetta  sivuavat  julkaisut,  jäsenyys  muissa  tieteellisissä  yhdis¬ 
tyksissä,  erityiset  mielenkiinnon  kohteet  (käytä  tarvittaessa  eril¬ 
listä  paperia): 


Hyväksyn  Skepsis-yhdistyksen  säännöissä  määritellyt  tarkoituk¬ 
sen  ja  toimintaperiaatteet  (kts.  lehden  takakansi)  ja  haluan  liit¬ 
tyä  yhdistyksen  jäseneksi. 

Päiväys 

Allekirjoitus 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  investigation  of  Claims  of 
the  Paranormal),  mutta  se  toimii  täysin  itsenäisesti  vaikkakin  yhteis¬ 
työssä  CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  pe¬ 
riaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väittei¬ 
den  paikkansapitävyyteen  kantaa  apriorisin,  tutkimusta  edeltävin 
perustein. 

-  Ylläpitää  tällaisesta  tutkimuksesta  kiinnostuneiden  ihmisten  ver¬ 
kostoa  seka  pitää  yhteyttä  vastaavanlaisiin  yhteisöihin  kotimaassa 
ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia  artik¬ 
keleja  ja  kirjoja  sekä  laatia  tällaisia  väitteitä  sisältävien  julkaisujen 
bibliografioita. 

-  Järjestää  alaan  liittyviä  kokouksia  ja  konferensseja  seka  harjoittaa 
valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 


